stanford-oval/wikipedia huggingface dataset:
Chan Rithy

| Henkilötiedot |
| --- | --- | --- | --- |
Syntymäaika: 11. marraskuuta 1983
Syntymäpaikka: {{{syntymäpaikka}}}, Kambodža
Pelipaikka: Keskikenttäpelaaja
Pituus: 170 cm
Seura
Seura: Surin FC
Seurat
| Vuodet | Seura | O | (M) |
| 2004-2005 | Cambodia Army |  |  |
| 2006 | Khemara Phnom Penh |  |  |
| 2007 | Phnom Penh Empire |  |  |
| 2008-2010 | Phnom Penh Crown |  |  |
| 2010- | Surin FC |  |  |
Maajoukkue
| 2002- |  Kambodža | 23 | (3) |
 Seurajoukkueuran tilastot kattavat vain kansalliset sarjat, päivitetty 10.4.2011 .  Maajoukkueuran tilastot päivitetty 10.4.2011 .
Chan Rithy (s. 11. marraskuuta 1983) on kambodžalainen jalkapalloilija, pelipaikaltaan keskikenttäpelaaja. Hän edustaa seuratasolla thaimaalaista Surin FC:tä. Chan on pelannut Kambodžan maajoukkueessa 23 ottelua ja on tehnyt niissä yhteensä kolme maalia.
Christian Anfinsen

| Christian Anfinsen |
| --- | --- |

Henkilötiedot
Syntynyt: 26. maaliskuuta 1916 Monessen, Yhdysvallat
Kuollut: 14. toukokuuta 1995 (79 vuotta) Randallstown, Yhdysvallat
Kansalaisuus:   Yhdysvallat
Koulutus ja ura
Tutkinnot:  Swarthmore College Pennsylvanian yliopisto Harvard Medical School
Tutkimusalue:  Biokemia
Tunnetut työt:  RNA-synteesi
Palkinnot:   Nobelin kemianpalkinto (1972)
Christian Boehmer Anfinsen (26. maaliskuuta 1916 – 14. toukokuuta 1995) oli yhdysvaltalainen kemisti, joka sai Nobelin kemianpalkinnon vuonna 1972 RNA:n synteesiä koskevista tutkimuksistaan. Hänen työnsä auttoi selvittämään proteiinien rakennetta ja muodostumista elävässä solussa ja aminohappojen järjestyksen merkitystä.   Hän oli norjalaista syntyperää.
Carl Otto Gabriel Melan

Carl Otto Gabriel Melan, myös: Melén (16. syyskuuta 1839 Balta, Podolian kuvernementti, Venäjä – 2. syyskuuta 1919 Littoinen) oli suomalainen kenraaliluutnantti ja senaattori.
Melanin vanhemmat olivat eversti Carl Fredrik Gabriel Melan (1808–1853) ja Barbara Auguste Mathilde von Paykull (1820–1869). Hän oli naimisissa 1867–1911 Natalia Eva Lovisa Enckellin (1832–1911) kanssa.
Melan kävi Haminan kadettikoulun. Hän palveli vuodesta 1862 Henkivartioväen Moskovan rykmentissä, ja hänet ylennettiin aliluutnantiksi 1863, luutnantksi 1863, alikapteeniksi 1867, kapteeniksi 1871 ja everstiksi 1876. Hän osallistui rykmentin mukana Puolan kapinan kukistamiseen 1863–1864 ja oli pataljoonankomentajana sekä va. rykmentinkomentajana mukana Turkin sodassa 1877–1878. Vuonna 1880 Melan siirrettiin Suomen sotilaspiirin viraston Suomen sotaväen esikuntaan, ja hänestä tuli samana vuonna Suomen sotakomissariaatin yli-intendentti.
Melan oli senaatin talousosaston jäsenenä eli senaattorina 1891–1894 ja toimi senaatin sotilastoimituskunnan päällikkönä. Hänestä tuli kenraalimajuri 1883 ja kenraaliluutnantti 1894. Palveluksesta erottuaan Melan asui Tampereella ja vuodesta 1911 Littoisissa.
Aiheesta muualla

Melén, Karl Otto Gabriel, Kuka kukin oli, Wikisource
Chinook-jargon

| Chinook-jargon |
| --- | --- |
Oma nimi:  Chinook Wawa
Tiedot
Alue:   Kanada  Yhdysvallat
Puhujia:  noin 100
Kielitieteellinen luokitus
Kielikunta:  pidgin
Kielikoodit
ISO 639-1:  −
ISO 639-2:  chn
ISO 639-3:  chn
 Ohje 
Chinook-jargon eli chinook wawa oli Kanadan länsirannikolla ja Yhdysvaltojen Alaskan osavaltiossa puhuttu pidginkieli, jota käytettiin lingua francana intiaanien ja eurooppalaisten kauppiaiden välillä. Kieli oli käytössä 1830-luvulta lähtien. Vuoden 1962 arvion mukaan Kanadassa kielellä oli 83 puhujaa, joiden lisäksi vuonna 1990 sillä oli 17 puhujaa Yhdysvalloissa.
Kielen piirteet

Kielen sanoista noin 30 % tuli chinookin kielestä. Noin 20 % sanoista oli nootkasta, 20 % englannin kielestä, 20 % ranskan kielestä ja loput muista alkuperäiskansojen puhumista kielistä. Uusia sanoja kielessä on 2 % kaikista sanoista. Brittiläisessä Kolumbiassa on käytössä edelleen joitakin chinook-jargonista tulleita slangisanoja, kuten merta tai suolavettä tarkoittava termi the salt chuck ja ystävyksiä tarkoittava sana tillikums.
Historia

Kieli kehittyi luultavasti turkiskaupan myötä. Mahdollisesti kieltä edelsi jokin toinen samankaltainen pidginkieli, josta chinook-jargon sitten kehittyi. Myöhemmin sitä käyttivät myös uudisasukkaat ja virkamiehet. Kielen huippuaikoina vuonna 1900 sitä käytti ehkä jopa 100 000 henkilöä. Kielen puhuma-alue ulottui tuolloin Brittiläisen Kolumbian keskiosista Kalifornian pohjoisosiin. Vuosina 1891-1904 ilmestyi kielellä tehty lehti Kamloops Wawa. Englannin kieli kuitenkin korvasi sen käytöstä 1900-luvulla.
Nevasjärvi

| Nevasjärvi |
| --- | --- |
Valtiot:  Suomi
Maakunnat:  Pirkanmaa
Kunnat:  Kangasala
Koordinaatit:  61°31′09″N, 24°01′02″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Vesijärven valuma-alue (35.73)
Laskujoki:  oja Saappaanpohjanojaan 
Järvinumero:  35.731.1.005
Mittaustietoja
Pinnankorkeus:  100,1 m  
Rantaviiva:  0,596 km  
Pinta-ala:  2,455 ha  
Saaria:  1 
 fiNevasjärvi 
Nevasjärvi  on Pirkanmaalla Kangasalla Ruutanassa sijaitseva järvi.
Maantietoa

Järven pinta-ala on 2,5 hehtaaria ja se on 250 metriä pitkä ja 150 metriä leveä. Se sijaitsee Ruutanassa Iskelän ja Jussilan asuinalueiden välissä alavalla maalla. Järvellä on kartan mukaan yksi saari, joka sijaitsee rannan tuntumassa. Sen rantaviivan pituus on 600 metriä ja se on osittain peltomaata tai asuinaluetta. Ainoa tie rantaan tulee Iskelän puolella olevalle uimarannalle.
Vesistösuhteet

Järvi sijaitsee Kokemäenjoen vesistössä (vesistöaluetunnus 35) Längelmäveden ja Hauhon reittien valuma-alueen (35.7) Vesijärven valuma-alueella (35.73), jonka Vesijärven lähialueeseen se kuuluu. Järven vedenpinnan korkeus on 100,1 metriä mpy. Siihen on johdettu kolme avo-ojaa ja sen laskuoja lähtee sen etelärannasta. Oja yhtyy Saappaanpohjanojaan, joka mutkittelee asuinalueen tai peltojen läpi idässä sijaitsevaan Vesijärven Saappaanpohjan lahteen.
Historiaa

Vuoden 1855−1856 Kalmbergin kartastossa järven karttanimi oli ”Näväsjärvi”. Sen ympäristö oli niittymaata ja sen laskuojan alajuoksulla oli laajempi peltmaa. Nykyinen yhdystie 3400 oli silloinen kylätie, jonka varrella oli kaikki asutus.
Vuoden 1954 peruskartassa oli vielä hiljattain ollut metsä- ja peltomaan ympäröimää, mutta nyt sen ympäristö oli kaavoitettu asuinalueen tonteiksi, joista osalle oli jo rakennettu asuntoja. Aluksi kaikkia tontteja ei rakennettu, mutta vuoden 1975 kartassa ne on kaikki menny kaupaksi. Vuoden 1986 kartassa on peltomaan määrässä tapahtunut vähäistä vähenemistä.
Carl Orff

Carl Orff (oik.) ja Lieselotte Holzmeister vuonna 1956.
Carl Orff (10. heinäkuuta 1895 München – 29. maaliskuuta 1982 München) oli saksalainen säveltäjä ja musiikkipedagogi. Hän oli vuodesta 1950 Münchenin musiikkikorkeakoulun professori.
Orffin varhaisista vaiheista on vain vähän tietoa, sillä säveltäjä ei juuri puhunut julkisesti menneisyydestään, mutta hänen natsiyhteyksistään on keskusteltu paljon vuosikymmenien kuluessa. Säveltäjän esitetyin teos Carmina Burana valmistui vuonna 1937. Se on kantaatti, jonka pohjana toimivat useat keskiajalla kirjoitetut laulut ja runot. Carmina Buranan lisäksi Orff sävelsi muun muassa oopperoita, joista mainittakoon Der Mond (Kuu, 1939), Die Kluge (Kuningas ja viisas neitsyt, 1943), Antigonae (1949) ja Astutuli (1953), sekä Carmina Buranan tapaiset näyttämöteokset Catulli carmina (1943) ja Trionfo di Afrodite (1953). Orff yhdisti teoksensa Carmina Burana, Catulli carmina ja Trionfo di afrodite trilogiaksi Trionfi. Orffin teoksissa on keskeistä musiikin ja liikunnallisten elementtien yhdistäminen jatkuvien toistojen aikaansaaman maagisen tehon ohella. Rytmin korostamisessa Orff jatkoi Igor Stravinskyn tyyliä.
Orff kehitti suuren määrän lyömäsoittimia. Hänen huomattavin musiikkipedagoginen teoksensa on Orff-Schulwerk: Musik für Kinder (1930–1935, tekijän uusima 1950–1954).
Aiheesta muualla

Kuvia tai muita tiedostoja aiheesta Carl Orff Wikimedia Commonsissa
Nevedro (järvi)

| Nevedro Неведро |
| --- | --- |
Maanosa:  Eurooppa
Valtiot:  Venäjä
Alue:  Pihkovan alue
Piiri:  Sebeži, Pustoška
Koordinaatit:  56°09′14″N, 29°14′10″E
Vesistöalue ja valuma-alueen tietoja
Päävesistöalue:  Narvanjoen vesistöalue
Valuma-alue:  Nevedrjankan valuma-alue
Laskujoki:  Nevedrjanka
Järvinumero:  01030000111102000025885
Mittaustietoja
Pinnankorkeus:  160,4 m 
Pituus:  6,1 km 
Leveys:  4,4 km 
Pinta-ala:  8,249 km² 
Tilavuus:  0,0297 km³ 
Keskisyvyys:  3,6 m 
Suurin syvyys:  8,5 m 
Valuma-alue:  113,91 km² 
Saaria:  8 
 fiNevedro 
Nevedro (ven. Неведро) on järvi Luoteis-Venäjällä Pihkovan alueen Sebežin piirissä.
Maantietoa

Järvi on 6,1 kilometriä pitkä, 4,4 kilometriä leveä ja sen pinta-ala on 8,25 neliökilometriä eli 825 hehtaaria, josta vesialaa on 799 hehtaaria. Järvi on muodoltaan kolmisakarainen: kaakkoon päin työntyy leveä lahtimainen järvenosa, isomman saaren takana työntyy itään toinen lahti ja loput järvestä muodostuu länteen työntyvästä lahtimaisesta osasta. Järvellä on kahdeksan saarta, joiden yhteispinta-ala on 25,5 hehtaaria. Suurin saari on 650 metriä pitkä. Se on puoliksi sekametsää ja avosuota. Saari suojaa itään työntyvää lahtea. Järvenselällä sijaitsee vain kolme luotoa, mutta loput saarista löytyy länteen työntyvästä lahdesta. Saarien halkaisijat ovat 170 metriä, 130 metriä, 20 metriä ja 20 metriä. Kaikki saaret kasvavat puita. Järven syvyys on 8,5 metriä, mutta sen keskisyvyys on vain 3,6 metriä. Järven pohja on hiekkaa, jonka päälle on kerrostunut mutaa. Monet rannat ovat ruovikkoa ja suota, mutta kaakkoispäässä vaikuttaisi ilmavalokuvassa olevan pitkä hiekkaranta.
Järvi kuuluu sekä Sebežin että Pustoškan piirin. Piiriraja ylittää järven länsiosan niin, että suurin osa järvestä on Pustoškan puolella. Järven pohjoisrannalla sijaitsee pieni Šilovon kylä (Шилово), josta lähtee tie 18 kilometrin päässä sijaitsevaan Pustoškaan. Länsipään etelärannassa sijaitsee Malahin kylä (Малахи) ja järven länsipäästä muutama sata metriä länteen on Lopatovon kylä (Лопатово). Järvellä on aiemmin ollut nimikkokylä Nevedro, jossa on enää yksi talo, joka viljelee maita.
Luontoarvoja

Järven lähihistoriassa ympäröivät maat olivat peltovaltaisia, mutta maaseudun autioituminen on jättänyt monet pellot metsittymään. Rannoilla kasvaa vesikasvillisuutta ja etenkin ruokokasvillisuutta. Tällaiset rannat ovat selvästi soistuneet. Rannat ovat hiekkaisessa maaperässä selväpiirteisiä, ja järven ekosysteemi kykenee pitämään yllä runsasta kalalajien kirjoa: hauki, ahven, lahna, kuha, säyne, suutari, made, pasuri, karppi, rantanuoliainen, mutakala, törö, salakka, pasuri, ruutana, sekä joitakin Rutilus-suvun kalalajeja. Järvessä elää myös rapu.
Vesistösuhteita

Nevedron laskujoki on Nevedrjanka, joka on Velikajan sivujoki. Velikajan valuma-alueeseen, joka on Narvanjoen vesistöalueen eteläisin osa. Velikaja laskee Peipsijärveen, mistä Narvanjoki jatkaa pohjoiseen päin ja laskee lopuksi Itämerellä Suomenlahteen.
Järven itäpäähän laskee idästä ruoraksikaivettua johto-ojaa pitkin Orlejan ja sen kautta myös Vološnon järvet. Etelärantaan tulee metsäoja eteläiseltä metsä- ja suoalueelta. Järven valuma-alueen koko on lähteestä riippuen 99,1  tai 113,91 neliökilometriä. Laskujoki Nevedrjanka lähtee itäpään lahdenpohjukasta ja se virtaa aluksi matalan ja umpeen kasvavan Palejevon läpi ja jatkaa sitten useita kilometrejä ennen kulkemistaan järviparin Sutokskojen ja Mogilnon läpi. Nevedrjanka yhtyy Velikajaan muutama kilometri Idritsan ulkopuolella.
Huomautuksia

↑  Tieto on otettu venäjänkielisestä artikkelista ru:Неведрянка, jonka tiedot on vielä tarkistamatta muista lähteistä.
1 2 3 4 5 6 7 8  Kohteen pituus, leveys ja ympäristön kasvillisuus sekä asutus on tarkistettu Internetin karttapalvelusta käyttäen järven koordinaatteja.
↑  Järven tilavuus on laskettu kertomalla järven pinta-ala sen keskisyvyydellä.
1 2 3 4 5  Teksti on osittain käännös venäjänkielisestä artikkelista ru:Неведро (озеро), jonka tiedot on vielä tarkistamatta muista lähteistä.
Käännös suomeksi
Bruck an der Mur

| Bruck an der Mur |
| --- | --- |
 Bruck an der Mur vuonna 2011.
 vaakuna
 Bruck an der Mur
 Koordinaatit: 47.41°N, 15.27°E 
Valtio:  Itävalta
Osavaltio:  Steiermark
Pinta-ala:  
 – Kokonaispinta-ala:  85,2 km²
Korkeus:  468 m
Väkiluku (2019)  (arvio):  15 837
 – Väestötiheys:  185,9 as./km²
Aikavyöhyke:  UTC+1
 – Kesäaika:  UTC+2
 
 www.bruckmur.at 
Infobox OKVirheellinen NIMI-arvo: 
Bruck an der Mur on kaupunki Steiermarkin osavaltiossa Itävallassa. Siellä oli vuoden 2019 arvion mukaan 15 837 asukasta.
Maantiede

Bruck an der Mur sijaitsee Mur-joella noin 50 kilometriä Grazista pohjoiseen. Myös Mürz-joki virtaa kaupungin läpi ja yhtyy Bruckin kohdalla Muriin. Kaupunki on Bruck-Mürzzuschlagin piirikunnan pääkaupunki. Bruck an der Murin pinta-ala on 85,2 neliökilometriä ja sen korkeus merenpinnasta on 468 metriä. Kaupungin korkein kohta on Rennfeldin huippu (1 629 m).
Väestö

Bruck an der Murin väestötiheys oli vuonna 2001 350 asukasta neliökilometriä kohden. Väestöstä 5,5 prosenttia oli ulkomaalaisia, joista suurin osa kroatialaisia.
Väestö > Väestönkehitys

1869: 4 426
1900: 8 519
1923: 11 275
1939: 13 366
1951: 14 731
1961: 16 087
1971: 16 530
1976: 16 900
1981: 15 068
1991: 14 046
2001: 13 439
2011: 12 551
Liikenne

Bruck an der Mur on tärkeä liikenteen solmukohta. Intercity-junat Wienistä sekä Villachiin että Graziin pysähtyvät rautatieasemalla.
Aiheesta muualla

Wikimedia Commonsissa on kuvia tai muita tiedostoja aiheesta .
Kaupungin kotisivut
Panoraama Bruck an der Murista
Christopher Gillberg

Lars Christopher Gillberg (s. 19. huhtikuuta 1950) on ruotsalainen lapsi- ja nuorisopsykiatrian professori Göteborgin yliopistossa. Hän on University College Londonin Institute of Child Healthin (ICH) kunniaprofessori. Hän on työskennellyt myös vierailevana professorina Bergenin, New Yorkin, Odensen,  Lontoon yliopiston St George'siisa), San Franciscon ja Strathclyde yliopistossa.
Gillberg on tutkinut autismin kirjon häiriötä (ASD), kuten Aspergerin oireyhtymää ja autismia, Touretten oireyhtymää, Fragile-X-oireyhtymää, ADHD ja anorexia nervosaa. Hän on julkaisun European Child & Adolescent Psychiatry perustajia ja on ollut kirjoittajana ja toimittajana monissa tieteellisissä ja oppikirjoissa. Hän on saanut useita palkintoja, kuten Philips Nordic Prize 2004 for neurological research, ja hänen artikkeliluettelonsa Medlinessa sisältää yli 300 tieteellistä artikkelia. Lisäksi Gillberg on autismin perinnöllisyyden arvostettuja kansainvälisiä tutkijoita.
Nokia 2730 classic

| Nokia 2730 Classic |
| --- | --- |
 Nokia 2730 classic
Julkaistu:  toukokuu 2009
Mitat:  109,6 × 46,9 × 14,4 mm
Paino:  Paino: 87,7 g (sis. akun)
Näytön kuvatarkkuus:  320 × 240 pikseliä
Värien lukumäärä:  262 144
Muisti:  30 Mt:n suuruinen käyttäjämuisti, laajennettavissa 2 Gt muistikortilla
Kamera:  2 megapikseliä
Radio:  kyllä
Musiikkisoitin:  kyllä
Käyttöjärjestelmä:  Series 40
Liitännät:  Bluetooth, USB, Infrapuna
Infobox OKNimi-testi OK: 
Nokia 2730 classic on Nokian kehittämä 3G-verkkoja tukeva matkapuhelin, jonka esiteltiin toukokuussa 2009. Myyntiin puhelin tuli saman vuoden lokakuussa. Puhelimessa on kahden megapikselin kamera, mp3–soitin ja nettiselain.
Aalto-yliopiston tutkimuksen mukaan vuonna 2012 Suomessa käytössä olevista puhelimista Nokia 2730 classic -malleja oli n. 1,8 %.
Aiheesta muualla

Käyttöohjeet[vanhentunut linkki]
Nokia 2730 classic - Tuki
Carl Gustaf Granfelt

Carl Gustaf Granfelt (28. heinäkuuta 1683 Isokylä, Naantali – 24. joulukuuta 1767 Pirkkala) oli suomalainen Porin läänin jalkaväkirykmentin kapteeni, joka joutui vangiksi Suuren Pohjan sodan aikana ja vietti 13 vuotta sotavankeudessa Venäjällä.
Granfeltin vanhemmat olivat kapteeni Gabriel Samuelsson Granfelt (1648–1705) ja Märta Jordan (k. 1693). Hän liittyi vapaaehtoisena Porn läänin jalkaväkirykmenttiin vuonna 1700. Granfelt ylennettiin kenttävääpeliksi 1702 ja vänrikiksi 1703. Hän palveli vänrikkinä Skytten jalkaväkirykmentissä 1705–1708 ja Porin läänin jalkaväkirykmentissä aliluutnanttina 1708–1709 ja luutnanttina vuodesta 1709. Granfelt haavoittui Lesnajan taistelussa 1708 vasempaan käsivarteen ja oikeaan reiteen. Pultavan piirityksen aikana hän sai vaikean vamman päähänsä. Häntä luultiin jo kuolleeksi ja hänet kannettiin joukkohautaan, jossa hän kuitenkin virkosi. Granfelt jäi sotavangiksi Perevolotjassa Ukrainassa 1. heinäkuuta 1709 kun Ruotsin armeija antautui siellä kolme päivää aikaisemmin käydyn Pultavan taistelun jälkeen ja hänet siirrettiin sieltä Penzan kuvernementin Saranskiin. Granfelt vapautui vankeudesta 13 vuoden jälkeen. Hän sai kapteenin valtakirjan 1722 ja palveli Ruotsin armeijassa vuoteen 1751 saakka. Granfelt oli Miekkaritariston ritari ja hänet aateloitiin vuonna 1756. Hän omisti avioliiton kautta Valkkilan rusthollin Pirkkalassa 1753–1767.
Granfelt oli naimisissa Magdalena Gertrud von Pfalerin (1683-1779) kanssa. Granfeltin muistopatsas paljastettiin Pirkkalan hautausmaalla 28. heinäkuuta 1933.
Kirjallisuutta

Bernhard Estlander : En finländsk karolin, Carl Gustaf Granfelt: levnadsteckning. Helsingfors 1927
Nokia 2660 Flip

| Nokia 2660 Flip |
| --- | --- |
Valmistaja:  HMD Global
Julkaistu:  2022
Käyttöverkot:  2G, 3G, 4G
Paino:  123 g
Näyttö:  2,8"
Näytön kuvatarkkuus:  240 × 320 px
Suoritin:  Unisoc T107, 1,0 GHz
Muisti:  128 Mt
Keskusmuisti:  48 Mt
Kamera:  0,3 Mpx
Radio:  FM-radio
Käyttöjärjestelmä:  Nokia Series 30+
Akku:  1 450 mAh
Liitännät:  microUSB 2.0, kuulokeliitäntä
Muistikorttipaikka:  tukee enintään 32 Gt:n microSD-kortteja
Infobox OKNimi-testi OK: 
Nokia 2660 Flip on HMD Globalin 12. heinäkuuta 2022 julkistama matkapuhelin. Se tuli Suomessa myyntiin 99 euron suositushintaan.
Puhelimessa on 2,8 tuuman näyttö. Tallennustilaa on 128 megatavua ja keskusmuistia 48 megatavua. Tallennustila on laajennettavissa enintään 32 gigatavun microSD-kortilla. Puhelimessa on 0,3 megapikselin kamera, ja akun kapasiteetti on 1 450 milliampeerituntia. Käyttöjärjestelmänä on Nokia Series 30+.
Aiheesta muualla

Nokia 2660 Flip Nokian sivuilla
Chan Hao-ching

| Chan Hao-ching |
| --- | --- |

Henkilötiedot
Syntynyt: 19. syyskuuta 1993 (ikä 31)
Kansalaisuus:   Kiinan tasavalta
Tennispelaaja
Pituus:  175 cm
Paino:  60 kg
Kätisyys:  oikea
Ammattilaisena:  2010–
Palkintorahat:  3 584 736 USD
Kaksinpeli
Paras sijoitus:  1097. (29.4.2013)
Voitot/tappiot:  6–33
Nelinpeli
Paras sijoitus:  5. (27.6.2016)
Turnausvoittoja:  14
Voitot/tappiot:  430–286
Grand Slam -turnauksissa
Australian avoimet:  puolivälierät (2016)
Ranskan avoimet:  puolivälierät (2016)
Wimbledon:  loppuottelu (2017)
Yhdysvaltain avoimet:  puolivälierät (2015, 2017)
Aiheesta muualla
ITF
WTA
Chan Hao-ching (s. 19. syyskuuta 1993 Taichung) on taiwanilainen tennispelaaja. Hän on ollut parhaimmillaan WTA-listalla nelinpelissä viidentenä kesäkuussa 2016. Hän on voittanut urallaan 14 WTA-turnausta nelinpelissä. Myös hänen siskonsa Latisha Chan (entiseltä nimeltään Chan Yung-jan) on tennispelaaja.
Aiheesta muualla

Chan Hao-ching WTA:n sivuilla (englanniksi)
Chan Hao-ching ITF:n sivuilla (englanniksi)
Njurba

| Njurba (Нюрба Ньурба) |
| --- | --- |
 vaakuna
 Sahan tasavalta Venäjällä, alla kaupunki tasavallan kartalla
 Njurba
 Koordinaatit: 63.2785°N, 118.3360°E 
Valtio:  Venäjän federaatio
Piiri:  Njurban piiri
Perustettu:  1930
Taajamaksi:  1958
Kaupungiksi:  1998
Pinta-ala:  
 – Kokonaispinta-ala:  19 km²
Korkeus:  120 m
Väkiluku (2010):  10 157
Aikavyöhyke:  UTC+9 (MSK+6)
Postinumero:  678450 
Suuntanumero(t):  +7 41134
 
 http://sakha.gov.ru/section/81/settlement/2045 
 Njurban piirin hallinnollinen keskus 
Infobox OKVirheellinen NIMI-arvo: 
Njurba (ven. Нюрба, jak. Ньурба) on kaupunki Sahan tasavallan länsiosassa Venäjällä, 846 km tasavallan pääkaupungista Jakutskista länteen. Njurba sijaitsee Viljuin keskijuoksulla. Se on Njurban piirin hallinnollinen keskus.
Njurbassa on lentokenttä ja jokisatama. Kaupungin kautta kulkee maantie tasavallan pääkaupungista Jakutskista Mirnyihin.
Kaupungissa on geologinen tutkimusasema, öljyvarasto ja teollisuuskombinaatti. ALROSA-yhtiön timanttituotannolla on keskeinen osa kaupungin taloudessa. Kaupungin palvelutarjontaan kuuluvat kulttuuritalo, klubi, kansojen ystävyyden museo, urheilukenttä, peruskoulun ala-, keski- ja yläasteen koulut, musiikki- ja urheilukoulut ja terveyskeskus.
Väestö

Vuonna 2008 Njurban asukasluku oli 9 700. Vuonna  2002  väestöstä oli naisia 52,9 prosenttia ja miehiä 47,1 prosenttia.
Asukasluvun kehitys:
11 934 (1989)
11 200 (1999)
10 309 (2002)
10 157 (2010)
Historia

Njurban asutuskeskus perustettiin vuonna  1930. Siitä tuli kaupunkityyppinen taajama vuonna  1958. Sahan tasavallan parlamentin 26. syyskuuta 1997 antamalla päätöksellä Njurbasta tuli tasavallan hallinnon alainen kaupunki.
Aiheesta muualla

Njurban kaupungin sivut tasavallan portaalissa (venäjäksi)
Satelliittikuva – Google maps
Pääkaupunki: Jakutsk (Djokuuskaj)


Aldan |
Lensk (Lenskej) |
Mirnyi (Mirnej) |
Nerjungri |
Njurba |
Oljokminsk (Ölüöxüme) |
Pokrovsk (Pokrovskaj) |
Srednekolymsk (Orto Xalyma) |
Tommot |
Udatšnyi (Udatšnaj) |         
Verhojansk (Verxojanskaj) |
Viljuisk (Bülüü)
Sahan lippu
Carl Gustaf Eschner

Carl Gustaf Eschner. (Muotokuva Anna Augusta Granberg.)
Carl Gustaf Eschner (17. helmikuuta 1805 Loviisa – 21. marraskuuta 1853 Turku) oli turkulainen kauppias, joka testamenttasi Turun kaupungille noin 30 000 hopearuplaa merimiehiä ja kauppamiehiä hoitavan vapaasairaalan rakentamiseksi. Sairaala jäi aikoinaan rakentamatta, mutta vuonna 1919 varojen hoitajaksi perustettu Eschnerska Frilasarettet -säätiö on tukenut merkittävästi Turunmaan sairaalan, sisätautisairaalan ja vuosina 1961–2007 toimineen saattohoitokoti Turun Radiumkodin rakentamista. Säätiö on tukenut myös muun muassa Turun yliopistoa ja Åbo Akademita. Esimerkiksi vuonna 2019 säätiö lahjoitti miljoona euroa Åbo Akademin gerontologian professuurin perustamiseksi.
Carl Gustaf Eschner ansaitsi omaisuutensa kaupankäynnillä ja laivanvarustajana. Hän oli osavarustajana kymmenkunnassa rahtilaivassa ja osakkaana telakkayrityksessä sekä suomalais-venäläisessä valaanpyyntiyhtiössä Rysk-Finska Hwalfiskeri Bolaget.
Eschner kuoli perheettömänä 48 vuoden iässä. Kymmenen päivää ennen kuolemaansa hän allekirjoitti testamentin kolmestakymmenestätuhannesta hopearuplasta sairaalan perustamiseksi. Hanketta yritettiinkin saada liikkeelle monta kertaa vuosina 1862–1918, mutta hankkeen toteutumisen esteenä olivat muun muassa nopea inflaatio ja Eschnerin liian yksityiskohtaiset testamenttimääräykset. Hänen viimeinen tahtonsa oli muun muassa, että sairaala olisi pitänyt rakentaa Samppalinnan tuulimyllyn paikalle, jota pidettiin tarkoitukseen sopimattomana tonttina.
Vuonna 1919 perustettiin sairaalahankkeen toteuttamiseksi säätiö nimeltä Stiftelsen Eschnerska Frilasarettet. Säätiö omisti Samppalinnan tuulimyllyn vuoteen 1956 asti, jolloin se teki kaupungin kanssa vaihtokaupan ja sai tilalle sairaalatontin Mäntymäeltä, nykyisen Turun kaupunginsairaalan alueelta.
Vuonna 1967 lopulta todettiin lahjanantajan alkuperäisen toiveen täyttäminen mahdottomaksi, ja säätiön sääntöjä muutettiin 1967 ja 2008 niin, että säätiö voi vapaammin tukea turkulaista ja varsinaissuomalaista sairaalatoimintaa, vanhusten asumista ja ennalta ehkäisevää terveydenhoitoa.
Kirjallisuutta

Huldén, K. J.: Eschnerska frilasarettet 1853–1990: Historien om en testamentarisk donation.  Åbo:  Stiftelsen Eschnerska frilasarettet, 1992.  ISBN 952-90-3722-8.  Teoksen verkkoversio.
Kevin, Torbjörn: Min oryggeliga vilja: Om C. G. Eschner och en stiftelse.  Åbo:  Stiftelsen Eschnerska Frilasarettet, 2019.  ISBN 978-952-94-1650-9.
Claibornen piirikunta

Claibornen piirikunta (engl. Claiborne County) on kolmen Yhdysvaltojen piirikunnan nimi:
Claibornen piirikunta (Claiborne Parish), Louisiana
Claibornen piirikunta, Mississippi
Claibornen piirikunta, Tennessee
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Claibornen piirikunta”, voi hakea sivunnimihaulla, laajalla sivunnimihaulla tai tekstihaulla.